cyanic-selkie/wikianc huggingface dataset:
Πελματοβάμονα
Παραπομπές
Κατηγορία:Ζώα Κατηγορία:Σπονδυλωτά Κατηγορία:Ανατομία
2677 Ιωάννα
Η Ιωάννα (Joan) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,546. Ανακαλύφθηκε το 1935 από τη Γαλλίδα αστρονόμο Μαργκερίτ Λωζιέ, που παρατηρούσε από τη Νίκαια, και πήρε το όνομά του από το βαφτιστικό της Τζοάν Τζόρνταν (Joan Jordan), γραμματέως στο Κέντρο Αστροφυσικής Χάρβαρντ-Σμιθσόνιαν.
Φυσικά χαρακτηριστικά
Η μέση διάμετρος της Ιωάννας εκτιμάται σε 20,59 ± 2,0 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0955 ± 0,021.
Εξωτερικοί σύνδεσμοι-πηγές
Ιωαννα
Σαδάλας
Με το όνομα Σαδάλας ήταν γνωστοί τρεις βασιλείς των Οδρυσών της Θράκης.
Πηγές
Κατηγορία:Βασιλείς των Οδρυσών
Διοργανώσεις Ε.Π.Σ. Κοζάνης 2012–13
Το πρωτάθλημα κατέκτησε ο Μέγας Αλέξανδρος Άρδασσας. Κυπελλούχος αναδείχθηκε ο Φ.Σ. Κοζάνη.
Εξωτερικοί σύνδεσμοι
Κατηγορία:Ε.Π.Σ. Κοζάνης Κατηγορία:Εγχώρια ποδοσφαιρικά πρωταθλήματα 2012-2013 Κατηγορία:Εγχώρια ποδοσφαιρικά κύπελλα 2012-2013
Κωνσταντίνος Δεμερτζής
Ο Κωνσταντίνος Δεμερτζής (7 Νοεμβρίου 1876 - 13 Απριλίου 1936) ήταν Έλληνας πανεπιστημιακός, πολιτικός, αρχηγός πολιτικού κόμματος και πρωθυπουργός της Ελλάδας.
Τα πρώτα χρόνια
Γεννήθηκε στην Αθήνα και σπούδασε στη Νομική Σχολή του Πανεπιστήμιο των Αθηνών, από την οποία αναγορεύτηκε διδάκτωρ το 1896. Στη συνέχεια μετέβη στο Μόναχο όπου και παρέμεινε επί μια τριετία. Επιστρέφοντας στην Αθήνα ξεκίνησε τη δικηγορία με επιτυχία. Το 1904 έγινε υφηγητής του ρωμαϊκού δικαίου διδάσκοντας επί τετραετία. Το 1910, εκλέχθηκε για πρώτη φορά βουλευτής Αττικοβοιωτίας με το Κόμμα Φιλελευθέρων στις εκλογές της Β΄ Αναθεωρητικής Βουλής που διεξήχθησαν στις 28 Νοεμβρίου του 1910, συμβάλλοντας τα μέγιστα λόγω των γνώσεών του στην αναθεώρηση του Συντάγματος το 1911. Κατέχοντας πολύ καλά τα του δικαστικού σώματος, τάχθηκε υπέρ της αναστολής της ισοβιότητας των δικαστών, θεωρώντας πως μόνο έτσι θα αναστηλωνόταν και θα αναδημιουργούνταν ο Άρειος Πάγος.
Πρώτη περίοδος πολιτικής δράσης (1912 - 1928)
Στις επόμενες εκλογές στις 11 Μαρτίου 1912, εκλέχθηκε επίσης βουλευτής και το 1913 διαδέχθηκε τον Νικόλαο Στράτο στο Υπουργείο των Ναυτικών της κυβέρνησης Βενιζέλου, όπου και παρέμεινε για ένα περίπου έτος. Υπουργός όμως των Ναυτικών έγινε επίσης και δεύτερη φορά επί κυβερνήσεως Αλέξανδρου Ζαΐμη το 1917.
Το 1924 μαζί με άλλους πολιτικούς της εποχής, ίδρυσε το «Ενωτικό Προοδευτικό Κόμμα», στο οποίο ανακηρύχθηκε και αρχηγός. Η ζωή του κόμματος αυτού ήταν βραχύτατη.
Ο αξιωματικός Θεόδωρος Πάγκαλος ανέλαβε την εξουσία τον Ιούνιο του 1925, και διέλυσε την Βουλή τον Σεπτέμβριο του ίδιου έτους. Λίγους μήνες αργότερα, τον Μάρτιο του 1926, μετά την παραίτηση του Προέδρου της Δημοκρατίας Παύλου Κουντουριώτη, ο οποίος διαμαρτυρόταν για τις αυθαιρεσίες της κυβέρνησης Παγκάλου, ο Δεμερτζής υποδείχθηκε, σχεδόν απ' όλα τα τότε κόμματα, ως κοινός υποψήφιος για να τον διαδεχτεί. Τα δημοκρατικά κόμματα ζήτησαν τελικά αποχή, χωρίς όμως αποτέλεσμα, ενώ και ο Δεμερτζής δεν έτυχε υποστήριξης. Ο Πάγκαλος εξελέγη άνετα Πρόεδρος της Δημοκρατίας, λαμβάνοντας 782.589 ψήφους έναντι 56.126 του Δεμερτζή.
Μετά την πτώση της δικτατορίας του Παγκάλου, στις εκλογές στις 7 Νοεμβρίου του 1926, εκλέχθηκε βουλευτής Αθηνών.
Το 1928, ανέλαβε τη θέση του καθηγητή οικογενειακού δικαίου στην Νομική Σχολή των Αθηνών. Από το έτος αυτό και μέχρι το 1935, παρέμεινε μακριά από κάθε ανάμιξη με την πολιτική, περιοριζόμενος στα πανεπιστημιακά του καθήκοντα.
Πρωθυπουργία (1935 - 1936)
Το 1935 και μετά την παλινόρθωση της Βασιλείας στην Ελλάδα, ο Κωνσταντίνος Δεμερτζής ως ευρισκόμενος πλέον υπεράνω των πολιτικών κομμάτων της εποχής, κλήθηκε από τον Βασιλέα Γεώργιο Β΄ να αναλάβει Πρωθυπουργός και να σχηματίσει τελικώς την «άχρουν κυβέρνηση», διαδεχόμενος τον Γεώργιο Κονδύλη. Έτσι στις 30 Νοεμβρίου του 1935 ορκίσθηκε Πρόεδρος της Κυβέρνησης κρατώντας για τον εαυτόν του το υπουργείο των Εξωτερικών. Κύριο έργο της κυβέρνησης του, ήταν η διενέργεια εκλογών, οι οποίες και έγιναν στις 26 Ιανουαρίου 1936, με αποδεδειγμένη παραδειγματική τάξη. Την επομένη των εκλογών ο Δεμερτζής, έθεσε την παραίτησή του στη διάθεση του Βασιλέως, πλην όμως επειδή όλες οι προσπάθειες συνεννοήσεων που έγιναν με τους πολιτικούς αρχηγούς για σχηματισμό κυβέρνησης απέτυχαν, σύμφωνα με το τότε σύνταγμα, ο Βασιλεύς κατέφυγε και πάλι στον Δεμερτζή προκειμένου να σχηματίσει κυβέρνηση και στη συνέχεια να κριθεί από το Κοινοβούλιο με λήψη ψήφου εμπιστοσύνης. Εν τέλει η διαδικασία αυτή δεν ολοκληρώθηκε, διότι το πρωί της 13ης Απριλίου 1936 ο Κωνσταντίνος Δεμερτζής άφησε την τελευταία του πνοή από ανακοπή καρδιάς. Τη θέση του ανέλαβε ο μέχρι τότε αντιπρόεδρος του κόμματός του και πρώην αντιπρόεδρος της κυβέρνησής του, Ιωάννης Μεταξάς.
Αποτίμηση
μικρογραφία|Εικόνα από την πομπή της κηδείας του|240x240εσ Γενικά ο Κωνσταντίνος Δεμερτζής υπήρξε μια εξέχουσα πανεπιστημιακή και πολιτική φυσιογνωμία. Ήταν ένας τίμιος, ειλικρινής και ευφυής πολιτικός, αλλά και βαθύς γνώστης της νομικής επιστήμης. Δημοσίευσε πολλά άρθρα οικονομικού περιεχομένου και σχετικά με το κληρονομικό δίκαιο των Ρωμαίων και του γερμανικού κώδικα (1904). Αυτή ιδιαίτερα η μελέτη του χάρισε την υφηγεσία του στο Πανεπιστήμιο. Το 1913 δημοσίευσε το δίτομο έργο του «Επί των Οικονομικών του Κράτους» καθώς και «Περί ευθύνης του Κράτους εκ των παρανόμων πράξεων και παραλείψεων των υπαλλήλων του» που ήταν πρωτοποριακό για την εποχή του. Αυτά υπήρξαν το έναυσμα της δημιουργίας στη συνέχεια του Αστικού Κώδικα όπου ο Δεμερτζής ορίσθηκε πρόεδρος της επιτροπής μελέτης του. Εκτός από την ακαδημαϊκή, συγγραφική και πολιτική του σταδιοδρομία, ασχολήθηκε επίσης και με τη δημοσιογραφία. Ήταν επίσης εκδότης της εφημερίδας «Ημερήσιος Τηλέγραφος». Γιος του ήταν ο Αλέξανδρος Δεμερτζής, διπλωματικός υπάλληλος, ο οποίος πέθανε νέος στην Ελβετία.
Πηγές
Κατηγορία:Πρωθυπουργοί της Ελλάδας Κατηγορία:Έλληνες αρχηγοί κομμάτων Κατηγορία:Βουλευτές εκλεγμένοι με το κόμμα των Φιλελευθέρων Κατηγορία:Βουλευτές Αττικοβοιωτίας Κατηγορία:Βουλευτές Αθηνών Κατηγορία:Απόφοιτοι Εθνικού και Καποδιστριακού Πανεπιστημίου Αθηνών Κατηγορία:Έλληνες υπουργοί Ναυτικών Κατηγορία:Έλληνες υπουργοί Εξωτερικών Κατηγορία:Καθηγητές νομικής Αθηνών Κατηγορία:Έλληνες εκδότες Κατηγορία:Έλληνες πανεπιστημιακοί
Ναυμαχία της Λάδης (494 π.Χ.)
Η Ναυμαχία της Λάδης (494 π.Χ) αποτελεί θαλάσσια σύγκρουση μεταξύ Ιώνων και Περσών κατά την Ιωνική Επανάσταση. Η ναυμαχία έληξε με νίκη των Περσών, η οποία είχε αποφασιστικό ρόλο στη λήξη της επανάστασης.
Η επανάσταση ξέσπασε λόγω της δυσαρέσκειας των Ελλήνων της Ιωνίας με τους τυράννους που διόριζαν οι Πέρσες. Πέντε χρόνια πριν τη ναυμαχία, ο Αρισταγόρας ο Μιλήσιος προσπάθησε να κατακτήσει τη Νάξο, αλλά απέτυχε και, για να μην εκτελεστεί, έπεισε τους Ίωνες να εξεγερθούν. Αρχικά, οι Ίωνες - χάρη στους Αθηναίους και τους Ερετριείς - είχαν την υπεροχή και πυρπόλησαν τις Σάρδεις. Μετά από τρία χρόνια μαχών, οι Πέρσες συγκέντρωσαν στρατό και στόλο και επιτέθηκαν στη Μίλητο. Οι Ίωνες αποφάσισαν να δώσουν ναυμαχία στη Λάδη, αφήνοντας την υπεράσπιση της Μιλήτου στους κατοίκους της.
Στην αρχή, οι Πέρσες προσπάθησαν να πείσουν τους Ίωνες να παραδοθούν, αλλά απέτυχαν. Ωστόσο, πριν την αρχή της ναυμαχίας, ο στόλος της Σάμου παραδόθηκε και απομακρύνθηκε απ' το πεδίο της ναυμαχίας. Οι Ίωνες (και κυρίως ο στόλος της Χίου), αν και η γραμμή τους κατέρρευσε, συνέχισαν τη ναυμαχία, κατά την οποία ηττήθηκαν. Παρά τη νίκη τους, οι Πέρσες συνέχισαν να καταπνίγουν την επανάσταση και το επόμενο έτος, ενώ αργότερα εισέβαλλαν για πρώτη φορά στην Ελλάδα.
Πηγές
Κύρια πηγή για τους Περσικούς πολέμους αποτελεί ο Έλληνας ιστορικός Ηρόδοτος. Ο Ηρόδοτος, γνωστός ως «Πατέρας της Ιστορίας», γεννήθηκε το 484 π.Χ. στην Αλικαρνασσό της Μικράς Ασίας, η οποία εκείνη την περίοδο βρισκόταν υπό περσική κατοχή. Έγραψε το έργο «Ιστορίαι» γύρω στα 440-430 π.Χ, προσπαθώντας να ανακαλύψει τις πραγματικές αιτίες των Περσικών πολέμων, οι οποίοι ολοκληρώθηκαν το 450 π.Χ. Η μέθοδος του Ηρόδοτου αποτελούσε καινοτομία και σύμφωνα με μερικούς ιστορικούς, ο Ηρόδοτος έχει εφεύρει την ιστορία που ξέρουμε. Κατά τον Παπαρρηγόπουλο: «Ο Ηρόδοτος είναι ο δημιουργός της αληθούς ιστορικής τέχνης...πρώτος ενόησεν ότι η ιστορία δεν είναι απλούς πραγμάτων κατάλογος, αλλά και η τεχνική των πραγμάτων τούτων συναρμολόγηση και η εξήγησις του χαρακτήρος αυτών». Κατά τον Τομ Χόλλαντ: «Για πρώτη φορά, ένας ιστορικός αποφάσισε να αποκαλύψει τα αίτια ενός πολέμου, ο οποίος έληξε πρόσφατα, χωρίς να καταγράφει μύθους, αλλά αιτίες, τις οποίες θα μπορούσαμε να ελέγξουμε προσωπικά»
Ο Θουκυδίδης είχε αμφισβητήσει το έργο του Ηροδότου, καθώς η προσωπική άποψη του τελευταίου εμφανιζόταν συχνά στο έργο του. Παρ' όλ' αυτά, ο Θουκυδίδης αποφάσισε να ξεκινήσει το έργο του εκεί όπου ο Ηρόδοτος σταμάτησε (στην πολιορκία της Σηστού) αλλά σταμάτησε την προσπάθεια, επειδή πίστευε ότι το έργο του Ηροδότου δεν χρειαζόταν επαναγραφή ή διορθώσεις, γιατί ήταν ακριβές. Η αξιοπιστία του Ηροδότου έχει αμφισβητηθεί και από άλλους ιστορικούς. Ο Παυσανίας, στα Φωκικά, αναφέρεται στην περιγραφή του Ηροδότου για τη μάχη των Θερμοπυλών, όπου ο δεύτερος καταγράφει ότι οι Θηβαίοι παραδόθηκαν, όπως και 80 Μυκηναίοι. Ο Πλούταρχος, στο έργο Περί της Ηροδότου κακοήθειας (αν όντως το έγραψε αυτός), κατηγορεί τον Ηρόδοτο επειδή ο τελευταίος ζήτησε χρήματα από τους Θηβαίους, και επειδή δεν τα έλαβε, έγραψε ότι οι Θηβαίοι δείλιασαν και παραδόθηκαν. Οπωσδήποτε οι κατηγορίες που εκτοξεύει το σύγγραμμα αυτό κατά του Ηρόδοτου κάθε άλλο παρά σοβαρές είναι. Την περίοδο της Αναγέννησης, παρά το γεγονός ότι οι άνθρωποι συνέχιζαν να διαβάζουν το έργο του Ηροδότου, ο ιστορικός είχε κακή φήμη. Παρ' όλ' αυτά, τα αρχαιολογικά ευρήματα επιβεβαίωσαν τα γραφόμενα του Ηροδότου και αποκατέστησαν τη φήμη και την αξιοπιστία του, ειδικά ως προς τα γεγονότα που εξέτασε αυτοπροσώπως. Οι σύγχρονοι ιστορικοί θεωρούν το έργο του αξιόπιστο, αλλά έχουν αμφιβολίες για τους αριθμούς των νεκρών και τις ημερομηνίες των μαχών.
Ο ιστορικός Διόδωρος Σικελιώτης έγραψε τον 1ο αιώνα π.Χ. τη Βιβλιοθήκη Ιστορική. Θεωρείται ότι ο Ηρόδοτος και ο Έφορος ο Κυμαίος αποτελούν τις πηγές του Διόδωρου. Αρχαιολογικά ευρήματα, όπως η δελφική Στήλη των Όφεων, υποστηρίζουν τα αναφερόμενα από τον Ηροδότο.
Υπόβαθρο
Κατά τη γεωμετρική εποχή, στη Μικρά Ασία επεκτάθηκαν τα αρχαία ελληνικά φύλα: οι Αιολείς οι Δωριείς και οι Ίωνες. Οι ιωνικές πόλεις (Μίλητος, Μυούς, Πριήνη, Έφεσος, Κολοφώνα, Λέβεδος, Τέω, Κλαζομενές, Φώκαια, Ερυθραί, Σάμος και Χίος) ήταν ανεξάρτητες μέχρι την κατάληψη τους απ' τον Κύρο Β'. Οι Ίωνες κυβερνούνταν από τυράννους. Κατά την τυραννία του Αρισταγόρα του Μιλήσιου, μερικοί εξόριστοι απ' τη Νάξο του ζήτησαν να τους επιστρέψει την εξουσία στο νησί. Ο Αρισταγόρας δέκτηκε και τότε ζήτησε τη βοήθεια του σατράπη Αρταφέρνη. Οι Πέρσες, κατά το 499 π.Χ, ξεκίνησαν την επίθεση στη Νάξο, αλλά απέτυχαν να την κατακτήσουν και επέστρεψαν στην ενδοχώρα. Τότε, ο Αρισταγόρας ξεσήκωσε τους Μιλήσιους και τους υπόλοιπους Ίωνες σε εξέγερση κατά των Περσών.
200px|thumb|right|Τα κύρια γεγονότα της Ιωνικής Επανάστασης
Οι Ίωνες, ξέροντας ότι δεν μπορούσαν να προβάλλουν αντίσταση για πολύ καιρό, ζήτησαν τη βοήθεια των Ελλήνων. Οι Σπαρτιάτες αρνήθηκαν να βοηθήσουν, αλλά οι Αθηναίοι και οι Ερετριείς αποφάσισαν να στείλουν βοήθεια - οι πρώτοι έστειλαν είκοσι τριήρεις ενώ οι δεύτεροι πέντε. Οι ελληνικές και ιωνικές δυνάμεις συναθροίστηκαν στην Έφεσο. Απ' την Έφεσο, οι Έλληνες επιτέθηκαν και έμπρηξαν τις Σάρδεις, ωστόσο υπέστησαν σοβαρές απώλειες. Στην Έφεσο, οι Έλληνες υπέστησαν βαριά ήττα απ' τους Πέρσες, με αποτέλεσμα οι Ίωνες να υποχωρήσουν στις πόλεις τους ενώ οι Αθηναίοι και οι Ερετριείς αποφάσισαν να επιστρέψουν στην Ελλάδα.
Πέρσες
Κατά τον Ηρόδοτο, οι Πέρσες είχαν εξακόσια πλοία, τα οποία έλαβαν απ' τη Φοινίκη, την Αίγυπτο, την Κιλικία και την Κύπρο. Ο Ηρόδοτος δεν αναφέρει τα ονόματα των Περσών στρατηγών, αλλά σήμερα θεωρείται ότι την αρχηγία του στόλου ανέλαβε ο Δάτης.
Πρελούδιο
Οι Πέρσες, φοβούμενοι την ήττα απ' τον ιωνικό στόλο και τη μετέπειτα οργή του Δαρείου, έστειλαν πρώην Ίωνες τυράννους στο ιωνικό στρατόπεδο. Οι τύραννοι είχαν πει τα εξής :
"Άνδρες Ίωνες, δείξτε ότι είστε σωστοί υπηρέτες στον οίκο του βασιλέως και αφήστε τους συμμάχους σας. Αυτή είναι η υπόσχεση μας: δεν θα πάθετε τίποτα για την εξέγερση ενώ τα σπίτια και τα ιερά σας δεν θα καούν. Αν όμως συνεχίσετε, τότε θα ευνουχίσουμε όλα τα αγόρια σας, οι κόρες σας θα σταλθούν ως αιχμάλωτες στη Βάκτρα και η γη σας θα δοθεί σ' άλλους."
Οι Ίωνες, ωστόσο, αρνήθηκαν να παραδοθούν, αν και κάθε ομάδα-σώμα είχε λάβει μηνύματα απ' τους Πέρσες - φαίνεται ότι δεν ήξεραν πως υπάρχει πιθανότητα προδοσίας. Αργότερα, οι Ίωνες συγκεντρώθηκαν για να συζητήσουν τις κινήσεις τους στη ναυμαχία. Ο Διονύσιος ο Φωκαεύς, στρατηγός των Φωκαίων, είχε πει τα εξής:
"Στην άκρη του ξυραφιού στέκονται τα πήγματα, άνδρες Ίωνες, είτε θα' μαστε ελεύθεροι ή δούλοι ή και δούλοι-δραπέτες. Αν τ' αποδεχθούμε τότε θα μοχθήσουμε για το παρόν αλλά είναι στο χέρι μας να νικήσουμε τον εχθρό και να γίνουμε ελεύθεροι. Αν όμως δείξουμε αταξία δεν έχω ελπίδα ότι θα γλιτώσουμε την τιμωρία. Εμπιστευτείτε με και σας υπόσχομαι, αν οι θεοί συμφωνήσουν, ότι ο εχθρός είτε δεν θα μας αντιμετωπίσει σε μάχη είτε θα νικηθεί ολοκληρωτικά."
Αφού οι Ίωνες δέχτηκαν, ο Διονύσιος άρχισε να προετοιμάζει τον στόλο. Αυτό γινόταν για μια εβδομάδα, αλλά οι Ίωνες προτίμησαν να μείνουν στο στρατόπεδο τους. Τότε, οι Σάμιοι αποφάσισαν να δεχτούν την περσική προσφορά - μερικοί σύγχρονοι ιστορικοί πιστεύουν ότι ο Ηρόδοτος πληροφορήθηκε απ' τους Σάμιους για τα γεγονότα της Λάδης και οι τελευταίοι επινόησαν αυτή την ιστορία για να δικαιολογήσουν τη λιποταξία τους. Ωστόσο, είναι γνωστό ότι οι Σάμιοι έμειναν στο στρατόπεδο μέχρι την αρχή της ναυμαχίας.
Μάχη
Οι Πέρσες επιτέθηκαν στους Ίωνες, οι οποίοι παρατάχθηκαν για να τους αντιμετωπίσουν. Φαίνεται ότι υπήρξε σύγχυση, κάτι που μαρτυρεί και ο Ηρόδοτος: «οὐκ ἔχω ἀτρεκέως συγγράψαι οἵτινες τῶν Ἰώνων ἐγίνοντο ἄνδρες κακοὶ ἢ ἀγαθοὶ ἐν τῇ ναυμαχίῃ ταύτῃ· ἀλλήλους γὰρ καταιτιῶνται» (μετ. δεν μπορώ να πω ποιοι Ίωνες ήταν κακοί ή αγαθοί σ' αυτή τη ναυμαχία - οι Ίωνες κατηγορούν ο ένας τον άλλο). Στην αρχή της μάχης, οι Σάμιοι υποχώρησαν, αν και έντεκα πλοία απ' τη Σάμο παρέμειναν στο πεδίο της ναυμαχίας (κάτι που αργότερα τιμήθηκε στη Σάμο) - μαζί με τα πλοία απ' τη Σάμο υποχώρησαν και τα πλοία απ' τη Λέσβο και έτσι η δυτική πτέρυγα της ιωνικής παράταξης κατέρρευσε. Αργότερα υποχώρησαν και άλλα ιωνικά πλοία και ο μόνο ο στόλος της Χίου έμεινε στο πεδίο της ναυμαχίας. Πολέμησαν γενναία τους Πέρσες, καταστρέφοντας πολλά περσικά πλοία, αλλά υπέστησαν σοβαρές απώλειες και αναγκάστηκαν να αποχωρήσουν.
International Management Group
Η International Management Group (IMG) είναι εταιρεία διαχείρισης παγκόσμιων αθλητικών και άλλων γεγονότων όπως και ταλέντων, με κεντρικά γραφεία στην πόλη της Νέας Υόρκης. Είναι ιδιοκτησία των William Morris Endeavor και Silver Lake Partners από το 2013. Trans World International (TWI) είναι η εταιρεία της IMG που ειδικεύεται στα διάφορα γεγονότα.
Εξωτερικοί σύνδεσμοι
Κατηγορία:Επιχειρήσεις των ΗΠΑ
Ιωάννα της Αραγωνίας, κόμισσα της Φουά
Η Ιωάννα της Αραγωνίας (Οκτώβριος 1375 - Σεπτέμβριος 1407) ήταν το μοναδικό παιδί, που επέζησε του Ιωάννη Α΄ της Αραγωνίας με την πρώτη του σύζυγο Μάρθα του Αρμανιάκ. Ανήκε στον Οίκο της Αραγωνίας και έγινε κόμισσα του Φουά, χάριν στον γάμο της με τον Ματθαίο της Φουά.
Βιογραφία
Γεννημένη στην Νταρόκα, η Ιωάννα ήταν το δεύτερο από τα πέντε παιδιά από τον πρώτο γάμο του πατέρα της. Με την δεύτερη σύζυγο του Γιολάντα του Μπαρ, ο Ιωάννης Α΄ είχε μία κόρη, η οποία επέζησε στην ενηλικίωση την Γιολάντα της Αραγωνίας, βασίλισσα της Νάπολης. Η Ιωάννα της Αραγωνίας παντρεύτηκε στην Βαρκελώνη (4 Ιουνίου 1392) τον Ματθαίο του Φουά, γιο του Ρογήρου-Βερδάρδου Ε΄ υποκόμη του Καστελμπόν, ο οποίος ήταν τέταρτος ξάδελφος της, απόγονοι του Πέτρου Γ΄ της Αραγωνίας.
Παρέμειναν παντρεμένοι 15 χρόνια όμως δεν απέκτησαν παιδιά. Ο πατέρας της πέθανε και τον διαδέχθηκε ο θείος της Μαρτίνος της Αραγωνίας. Όμως οι Σικελοί ευγενείς δυσαρεστήθηκαν έντονα και ο Μαρτίνος παρέμεινε στο Βασίλειο της Σικελίας. Η σύζυγος του Μαρτίνου Μαρία δε Λούνα υπερασπίστηκε επιτυχώς το βασίλειο από τους διεκδικητές μέχρι την άφιξη του ίδιου (1397). Το πρόβλημα παρέμεινε ανοιχτό και η σύγκρουση του Μαρτίνου με τον σύζυγο της Ιωάννας Ματθαίο και την ίδια κράτησε πολλά χρόνια, ο Μαρτίνος απέκρουσε τελικά επιτυχώς την εισβολή τους. Η Γιολάντ, η μικρότερη ετεροθαλής αδελφή της Ιωάννας, διεκδίκησε τον θρόνο με την υποστήριξη της μητέρας της παρά το γεγονός πως ακόμα ζούσε η Ιωάννα. Η Γιολάντα απέτυχε τελικά να πάρει τον θρόνο αλλά παντρεύτηκε τον Λουδοβίκο Β΄ του Ανζού, τα παιδιά τους απέκτησαν ισχυρά κληρονομικά δικαιώματα. Πέθανε άτεκνη στην Βαλένθια τον Σεπτέμβριο του 1407. Λίγα χρόνια μετά τον θάνατο του Μαρτίνου, η Γιολάντα προσπάθησε να διεκδικήσει το Στέμμα της Αραγωνίας αλλά απέτυχε ξανά.
Εξωτερικοί σύνδεσμοι
Κατηγορία:Οίκος της Αραγωνίας Κατηγορία:Ινφάντας της Αραγωνίας
3D μοντελοποίηση
3D μοντελοποίηση ονομάζεται η διαδικασία κατά την οποία αναπτύσσεται μια μαθηματική εκπροσώπηση κάθε τρισδιάστατης επιφάνειας άψυχων ή έμψυχων αντικειμένων μέσω εξειδικευμένου λογισμικού, παράγοντας ένα 3D μοντέλο.Τα 3D μοντέλα αντιπροσωπεύουν ένα επίσης 3D αντικείμενο χρησιμοποιώντας μια συλλογή σημείων & άλλων πληροφοριών, στο τρισδιάστατο χώρο, τα οποία συνδέονται μεταξύ τους με διάφορες γεωμετρικές οντότητες όπως τρίγωνα, ευθύγραμμα τμήματα, καμπύλες, κλπ. Τα μοντέλα μπορούν να δημιουργηθούν είτε χειροκίνητα είτε με αλγοριθμικές διαδικασίες (procedural modeling) ή μέσω σάρωσης (model scanning).
Αναπαράσταση
Σχεδόν όλα τα 3D μοντέλα μπορούν να χωριστούν στις εξής κατηγορίες:
Στερεά (Solid) Χρησιμοποιούνται κυρίως για μη γραφικές προσομοιώσεις όπως για παράδειγμα ιατρικές ή μηχανικές, για CAD και εξειδικευμένες οπτικές εφαρμογές, όπως την ανίχνευση ακτίνων και την εποικοδομητική στερεά γεωμετρία (constructive solid geometry). Τα μοντέλα αυτά καθορίζουν τον όγκο του αντικειμένου που αντιπροσωπεύουν.
Διαδικασία μοντελοποίησης
Υπάρχουν τρεις δημοφιλείς τρόποι αναπαράστασης ενός μοντέλου:
Σημεία, κορυφές σε 3D χώρο συνδέονται με γραμμικά τμήματα σχηματίζοντας πολύγωνα. Η φιλοσοφία των περισσότερων 3D μοντέλων σήμερα είναι χτισμένη πάνω σε πολυγωνικά μοντέλα επειδή είναι ευέλικτα και επειδή οι υπολογιστές μπορούν να τα επεξεργαστούν γραφικά σε πολύ μικρό χρόνο. Επειδή βέβαια, τα πολύγωνα είναι επίπεδες επιφάνειες, οι σύνθετες κυρτές επιφάνειες μοντελοποιούνται μόνο κατά προσέγγιση με τη χρήση πολλών πολυγώνων.
Οι επιφάνειες NURBS ορίζονται από spline καμπύλες, οι οποίες επηρεάζονται από σταθμισμένα σημεία ελέγχου (weighted control points). Η αύξηση του βάρους για ένα σημείο θα τραβήξει την καμπύλη πιο κοντά στο σημείο αυτό. Τα NURBS είναι πραγματικά λείες επιφάνειες και όχι απλές προσεγγίσεις χρησιμοποιώντας μικρές επίπεδες επιφάνειες και έτσι είναι ιδιαίτερα κατάλληλο για οργανικές μοντελοποιήσεις.
Πρόκειται για μία πολύ νέα μέθοδο μοντελισμού η οποία έγινε πολύ δημοφιλής λίγα χρόνια μετά την επινόησή της. Υπάρχουν συνολικά τρεις τύποι ψηφιακού σχεδιασμού: η εκτόπιση (η πιο δημοφιλής από όλες), η ογκομετρική, και η δυναμική διακόσμηση σε ψηφιδωτό στυλ.
Κατηγορία:3D γραφικά υπολογιστή Κατηγορία:Σχεδιασμός βιντεοπαιχνιδιού
Θέμα Χριστουπόλεως και των περί αυτά
Το Θέμα Χριστουπόλεως και των περί αυτά, ήταν διοικητική διαίρεση της Βυζαντινής Αυτοκρατορίας, ήταν ένα από τα μικρά σε έκταση Θέματα που δημιουργήθηκε τον 14ο αιώνα με έδρα την Χριστούπολη, την σημερινή Καβάλα.
Δημιουργήθηκε το 1321 με την Συνθήκη του Μέλανος ποταμού που έθετε προσωρινά σε ειρήνη την Βυζαντινή Αυτοκρατορία κατά τον εμφύλιο πόλεμο μεταξύ του αυτοκράτορα Ανδρόνικου Β΄ Παλαιολόγου και του μετέπειτα αυτοκράτορα Ανδρόνικου Γ΄ Παλαιολόγου. Το καπετανίκιο Xριστουπόλεως κατά τον διαχωρισμό των εδαφών που θα όριζαν οι δύο διεκδικητές ήταν στο σύνορο, έτσι αποσπάστηκε από το Θέμα Βολερού που πέρναγε υπό τον Ανδρόνικο Β΄και μαζί με το Θέμα Στρυμώνος και τμήμα του Θέματος Σερρών αποτέλεσε νέα διοικητική μονάδα υπό τον Ανδρόνικο Γ΄. Μετά το 1328 και την παύση του εμφυλίου η παλιά διοικητική διαίρεση αποκαταστάθηκε και το θέμα έπαψε να υπάρχει, ενώ αναφέρεται σε εκκλησιαστικά έγραφα μέχρι το 1335.
Παραπομπές
Κατηγορία:Βυζαντινά θέματα
Βασίλειος Γκιώνης
Ο Βασίλειος Γκιώνης (Λάμποβο, τέλη 19ου αι. - Κορυτσά, 29 Μαρτίου 1914) ήταν Έλληνας ιερέας, Μακεδονομάχος και ηγετική προσωπικότητα της εξέγερσης της Κορυτσάς κατά τη διάρκεια του Βορειοηπειρωτικού Αγώνα την άνοιξη του 1914.
Βίος
Ο Βασίλειος Γκιώνης γεννήθηκε στο χωριό Λάμποβο της επαρχίας Τεπελενίου (περιοχή Βορείου Ηπείρου), που βρίσκεται στη σημερινή Αλβανία. Αποφοίτησε από την ιερατική σχολή της νήσου των Ιωαννίνων το 1900.
Έλαβε μέρος στον Μακεδονικό Αγώνα. Μετά το τέλος των Βαλκανικών Πολέμων και την επιδίκαση της πατρίδας του στο νεοσύστατο αλβανικό κράτος προσέτρεξε και έλαβε μέρος στον αγώνα των Βορειοηπειρωρών για αυτοδιάθεση.
Ο Γκιώνης ως διάκος στην πόλη της Κορυτσάς, υπήρξε από τους ηγέτες του επαναστατικού κινήματος που ξέσπασε εκεί λίγες ημέρες μετά την εγκαθίδρυση της αλβανικής χωροφυλακής. Με το ξέσπασμα της εξέγερσης της Κορυτσάς τέθηκε επικεφαλής της περιοχής του Ιερού Ναού του Αγίου Γεωργίου (δηλαδή στον καθεδρικό ναό της πόλης). Και κατάφερε επιτυχώς να απωθήσει τα όποια εχθρικά τμήματα.
Δύο ώρες μετά τη συμφωνία προσωρινής κατάπαυσης του πυρός ομάδα Αλβανών ελεύθερων σκοπευτών, σε παράβαση των όρων της συμφωνίας τον εκτέλεσε στο προαύλιο του Αγίου Γεωργίου. Το γεγονός προκάλεσε και την επανέναρξη των συμπλοκών στην Κορυτσά.
Υστεροφημία
Ο λόγιος και μετέπειτα βουλευτής Κορυτσάς (1915-1917), Κωνσταντίνος Σκενδέρης, επαίνεσε τη συμβολή και τη θυσία του διάκου Γεώργιου Γκιώνη στους εθνικούς αγώνες και την συνέκρινε με αυτή του Αθανάσιου Διάκου στην Επανάσταση του 1821.
Τσινγκ Σι
Η Μαντάμ Τσινγκ ή Τσινγκ Σι (鄭一嫂, 1775 - 1844) ήταν εξέχουσα Κινέζα πειρατής κατά τη δυναστεία των Τσινγκ και τρομοκρατούσε τη Θάλασσα της Κίνας στις αρχές του 19ου αιώνα. Διοικούσε προσωπικά πάνω από 300 τζόγκες επανδρωμένες με 20.000-40.000 πειρατές -άντρες, γυναίκες, ακόμα και παιδιά- ενώ ο υπόλοιπος στόλος που διοικούσαν οι υφιστάμενοί της περιελάμβανε πάνω από 1500 σκάφη με πλήρωμα που έφτανε τους 180.000. Εισήλθε σε σύγκρουση με τις υπάρχουσες αυτοκρατορίες της εποχής, όπως τη βρετανική, τη πορτογαλική και τη δυναστεία των Τσινγκ. Ήταν μία από τους λίγους καπεταναίους πειρατές που αποσύρθηκαν από την πειρατεία.
Η Τσινγκ Σι έχει παρουσιαστεί σε πολλά βιβλία, μυθιστορήματα, video games και ταινίες στην Ασία.
Βιογραφία
Στην αρχή η Τσινγκ Σι κυβερνούσε μαζί με τον άντρα της περισσότερα από 1800 πειρατικά σκάφη. Αλλά το 1807, σ' έναν τυφώνα, ο αρχηγός των πειρατών πνίγηκε. Οι καπεταναίοι μαζεύτηκαν τότε να εκλέξουν τον καινούργιο αρχηγό. Οι πειρατές σκέφτηκαν ότι η ζωή θα ήταν ευκολότερη αν κυβερνήτης ήταν γυναίκα. Αλλά η Τσινγκ Σι κυβερνούσε καλύτερα από τον άντρα της. Όσο για το παρατσούκλι που έμεινε γνωστή, το Τσινγκ Σι, σήμαινε απλώς «χήρα του Ζενγκ».
Η Τσινγκ Σι ήταν εκείνη που σκόρπισε περισσότερο τον τρόμο στις κινέζικες ακτές. Επειδή δεν την ικανοποιούσαν μονάχα οι ακρογιαλιές, έμπαινε μέσα σε νησιώτικες πόλεις και χωριά. Και τότε ήταν που ξεκίνησε η ζοφερή ακμή του στόλου με τις κόκκινες σημαίες: αφού οι σκληροτράχηλοι άντρες δήλωσαν την υποταγή τους στην Τσινγκ Σι, ο πειρατικός στόλος έφερε τον όλεθρο και την καταστροφή στις θάλασσες της Κίνας. Μια μέρα, μία μικρή ψαρόβαρκα πέρασε μπροστά από τη ναυαρχίδα της Τσινγκ Σι. Ο γέρο-ψαράς και ο γιος του, Πάου, αιχμαλωτίστηκαν. Αλλά αντί να βάλει τους σκοτώσουν, η Τσινγκ Σι έκανε τον Πάου καπετάνιο και αυτός έγινε ο καλύτερός της πολεμιστής. Η γυναίκα πειρατής κυβέρνησε έξι τεράστιες ναυτικές μοίρες των πεντακοσίων πλοίων με είκοσι πέντε κανόνια σε κάθε πλευρά.
Με τον καιρό, οι Κινέζοι άρχοντες έστειλαν τον μανδαρίνο ναύαρχο Κβο Λανγκ Λιν για να καταστρέψει τον πειρατικό στόλο της Τσινγκ Σι. Αρχηγός στη μάχη εναντίον του Κβο Λανγκ Λιν ήταν ο Πάου. Η μάχη συνεχίστηκε από την αυγή μέχρι το σούρουπο. Τότε ο Πάου και οι άντρες του πήδησαν στη ναυαρχίδα του Κβο Λανγκ Λιν. Ο στόλος του Κβο Λανγκ Λιν καταστράφηκε και ο ίδιος αυτοκτόνησε, σύμφωνα με την αρχαία συνήθεια.
Τον Σεπτέμβριο του 1809, μερικοί Άγγλοι ναύτες επέστρεφαν με μία βάρκα στο πλοίο τους. Ξαφνικά περικυκλώθηκαν από τους πειρατές της Τσινγκ Σι. Ανάμεσα στους αιχμαλώτους ήταν και ο Ριχάρδος Γκλάσπουλ. Ο Γκλάσπουλ οδηγήθηκε μπροστά στην Τσινγκ Σι. Η κινέζικη κυβέρνηση έκανε συχνά επιθέσεις κατά των πειρατών. Κάποτε ο Γκλάσπουλ και οι Βρετανοί ναύτες υποχρεώθηκαν να υπηρετήσουν τα κανόνια της Τσινγκ Σι. Τρεις μήνες αργότερα, ένα βρετανικό πλοίο συναντήθηκε με τη ναυαρχίδα της Τσινγκ Σι. Ο Γκλάσπουλ και οι ναύτες ανταλλάχτηκαν με χρυσαφικά και χρήματα.
Όταν η Τσινγκ Σι είχε καταστρέψει σχεδόν όλο το αυτοκρατορικό ναυτικό, ο Κινέζος αυτοκράτορας έστειλε έναν συνετό και τίμιο άντρα για να προτείνει ειρήνη. Η Τσινγκ Σι δέχτηκε την προσφορά του αυτοκράτορα, παντρεύτηκε τον Πάου και έζησαν σ' ένα παλάτι. Απέκτησαν τρεις γιους και μία κόρη.
Παραπομπές
Κατηγορία:Κινέζοι πειρατές
Διοργανώσεις Ε.Π.Σ. Κιλκίς 2012–13
Για την περίοδο 2012–13, η Ένωση Ποδοσφαιρικών Σωματείων Κιλκίς είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Κιλκίς.
Το πρωτάθλημα κατέκτησε ο Α.Π.Σ. Μ.Α. Βαφειοχωρίου. Κυπελλούχος αναδείχθηκε ο Α.Ο. Κιλκισιακός.
Εξωτερικοί σύνδεσμοι
Κατηγορία:Ε.Π.Σ. Κιλκίς Κατηγορία:Εγχώρια ποδοσφαιρικά πρωταθλήματα 2012-2013 Κατηγορία:Εγχώρια ποδοσφαιρικά κύπελλα 2012-2013
Λευτέρης Χατζόπουλος
Καριέρα
Ο Χατζόπουλος ξεκίνησε να αγωνίζεται με το εφηβικό τμήμα της ομάδας του Άρη στα τέλη της δεκαετίας του '50 και έκανε τις πρώτες του εμφανίσεις με την ανδρική ομάδα του συλλόγου το 1960, όταν αρκετοί από του βασικούς αθλητές της ομάδας αποχώρησαν και ο Άρης βασίστηκε σε αθλητές του εφηβικού τμήματος, το οποίο είχε κατακτήσει το πρωτάθλημα Θεσσαλονίκης.
Το 1961, οι έφηβοι του Άρη κατέκτησαν και πάλι το τοπικό πρωτάθλημα, κάτι που επαναλήφθηκε και το 1962. Την σεζόν 1963-64, ο Χατζόπουλος αγωνίστηκε ως εφεδρικός σέντερ της ομάδας στο πρώτο πρωτάθλημα Α' εθνικής κατηγορίας, όπου οι "κίτρινοι" κατέλαβαν την πέμπτη θέση.
Την επόμενη σεζόν, ο Άρης κατέλαβε την δεύτερη θέση του πανελλήνιου πρωταθλήματος, με τον Χατζόπουλο να αγωνίζεται σε όλους τους αγώνες της ομάδας του και να πετυχαίνει 230 πόντους (μ.ο. 12,8). Την επόμενη χρονιά, ο Άρης παρέμεινε δεύτερος, χάνοντας το πρωτάθλημα την τελευταία αγωνιστική από την ΑΕΚ, αλλά ο Χατζόπουλος αγωνίστηκε στους μισούς αγώνες της σεζόν.
Ακολούθησαν οι δύο διαδοχικές κατατάξεις στην τρίτη θέση του πρωταθλήματος για τον Άρη, όπως και οι δύο τέταρτες θέσεις το 1969 και το 1970. Ο Χατζόπουλος έπαιξε σε 15 αγώνες το 1969 πετυχαίνοντας 139 πόντους, όπως και σε 22 αγώνες το 1970 πετυχαίνοντας 183 πόντους.
Το 1971, έκλεισε μία ενδεκαετή πορεία με την ομάδα του Άρη, παίζοντας σχεδόν σε όλους τους αγώνες του πρωταθλήματος με μέσο όρο 8,4 πόντων. Επέστρεψε στους "κίτρινους" για λίγους ακόμη αγώνες, την σεζόν 1973-74, όταν ο Άρης κατέκτησε την τρίτη θέση.
Ο Χατζόπουλος παρέμεινε ως ενεργό μέλος του συλλόγου του Άρη, αναλαμβάνοντας πρόεδρος του ΑΣ Άρης στα μέσα της δεκαετίας του '90, ενώ ανέλαβε και την διοίκηση της ΚΑΕ Άρης το 1998.
Διακρίσεις
Άρης
Πηγές
Κατηγορία:Έλληνες καλαθοσφαιριστές‎ Κατηγορία:Καλαθοσφαιριστές Άρη
Πρωτάθλημα καλαθοσφαίρισης Α1 εθνικής κατηγορίας ανδρών 2000-2001
Α1 Ανδρών 2000-2001 Ο πρώτος γύρος της κανονικής περιόδου διήρκεσε από τις 21 Οκτωβρίου 2000 έως τις 4 Φεβρουαρίου 2001. Ο δεύτερος γύρος ξεκίνησε στις 10 Φεβρουαρίου και ολοκληρώθηκε στις 23 Μαΐου 2001. Τα play off ξεκίνησαν στις 26 Μαΐου και ολοκληρώθηκαν στις 23 Ιουνίου του 2001. Πρωταθλήτρια της χρονιάς αναδείχτηκε η ομάδα του Παναθηναϊκού για εικοστή τρίτη φορά στην ιστορία της.
Βαθμολογία
<div style="margin:0 auto;clear:both; background:#E1F7E6; padding:5px; border:1px solid #99CC99;border-right-width: 2px; border-bottom-width: 2px;text-align:center;width:70%"> 20px|Α1 Βαθμολογία 20px|Α1
Αγώνες κατάταξης 7−12
Στους αγώνες κατάταξης για τις θέσεις 7−12 συμμετείχαν οι ομάδες που κατέλαβαν τις αντίστοιχες θέσεις στην κανονική περίοδο. Διεξήχθησαν τρεις φάσεις. Στην πρώτη φάση αναμετρήθηκαν οι ομάδες των θέσεων 9−12. Οι δύο που προκρίθηκαν, συνάντησαν στη Β' φάση τις ομάδες των θέσεις 7−8. Στη Γ' φάση οι ομάδες αγωνίστηκαν για τις θέσεις 7−8. Σε όλες τις φάσεις οι σειρές κρίθηκαν στις 2 νίκες.
Α' φάση
Προκρίθηκαν η Δάφνη και η Νήαρ Ηστ.
Β' φάση (Θέσεις 7−10)
Ο ΠΑΟΚ και το Μαρούσι επικράτησαν κι εξασφάλισαν τη συμμετοχή τους στο Κόρατς Καπ της επόμενης περιόδου
Γ' φάση (Θέσεις 7−8)
Το Μαρούσι επικράτησε του ΠΑΟΚ και κατέκτησε την 7η θέση.
Αγώνες κατάταξεις 1−6
Εδώ έγιναν επίσης τρεις φάσεις. Στην πρώτη φάση οι ομάδες των θέσεων 3−6 αναμετρήθηκαν για την πρόκριση στην τετράδα ενώ οι δύο πρώτες ομάδες της κανονικής περιόδου προκρίθηκαν απευθείας στους ημιτελικούς. Δεν έγινε μικρός τελικός.
Προημιτελικοί (στις 2 νίκες)
Μετείχαν οι ομάδες των θέσεων 3−6 στην κανονική περίοδο. Προκρίθηκαν στην 4αδα ο Ολυμπιακός και η ΑΕΚ.
Ημιτελικοί (στις 2 νίκες)
Ο Παναθηναϊκός και το Περιστέρι εισήλθαν στα πλέι οφ σε αυτή τη φάση. Ο Παναθηναϊκός απέκλεισε την ΑΕΚ με 2-0 νίκες ενώ το Περιστέρι δεν εκμεταλλεύτηκε το πλεονέκτημα έδρας κόντρα στον Ολυμπιακό και αποκλείστηκε με δύο ήττες. Στη συνέχεια δεν έγινε μικρός τελικός καθώς και οι δύο ηττημένες ομάδες (Περιστέρι, ΑΕΚ) προκρίθηκαν στην Ευρωλίγκα. Το Περιστέρι κατέλαβε την τρίτη θέση λόγω καλύτερης κατάταξης στην κανονική περίοδο.
Τελικός (στις 3 νίκες)
Στον τελικό βρέθηκαν αντιμέτωποι ο Παναθηναϊκός με τον Ολυμπιακό. Ο Παναθηναϊκός επικράτησε με 3−2 νίκες και κατέκτησε το τέταρτο συνεχόμενο πρωτάθλημα του.
Εξωτερικοί σύνδεσμοι
Κατηγορία:Α1 εθνική κατηγορία καλαθοσφαίρισης ανδρών Πρωταθλημα Ελλαδος Α1 Ανδρων 2000 2001 Πρωταθλημα Ελλαδος Α1 Ανδρων 2000 2001
Περιφερειακή Ενότητα Ροδόπης
Ο Νομός Ροδόπης ανήκει γεωγραφικά στη Θράκη. Βόρεια συνορεύει με τη Βουλγαρία (με την Επαρχία Κάρτζαλι), στα δυτικά του βρίσκεται ο Νομός Ξάνθης, ανατολικά ο Νομός Έβρου και στα νότια βρέχεται από το Θρακικό Πέλαγος, με μήκος ακτών 58 χιλιόμετρα. Στα βόρεια του νομού βρίσκεται το ανατολικό μέρος της οροσειράς της Ροδόπης, στην οποία οφείλει την ονομασία του.
YouTuber
Ένας YouTuber ή αλλιώς διασημότητα του YouTube ή δημιουργός περιεχομένου του YouTube, είναι ένα είδος διαδικτυακής διασημότητας, ο οποίος έχει κερδίσει τη δημοτικότητα του από τα βίντεο του στον ιστότοπο κοινής χρήσης βίντεο YouTube. Ορισμένες προσωπικότητες του YouTube έχουν εταιρικούς χορηγούς που πληρώνουν για την τοποθέτηση προϊόντων στα βίντεο τους ή την παραγωγή διαδικτυακών διαφημίσεων. Τον Φεβρουάριο του 2020, ο Σουηδός YouTuber με το ψευδώνυμο PewDiePie έγινε ο πιο δημοφιλής YouTuber, με περισσότερους από 100 εκατομμύρια συνδρομητές (αν εξαιρεθούν οι επίσημοι λογαριασμοί της εταιρείας YouTube και η ινδική εταιρεία T-Series, της οποίας το κανάλι λειτουργείται από μια ομάδα υπαλλήλων της εταιρείας).
Περιφερειακή Ενότητα Ροδόπης
Πρωτεύουσα του νομού είναι η Κομοτηνή, η οποία είναι και πρωτεύουσα του γεωγραφικού διαμερίσματος της Θράκης, ενώ αντίστοιχα αποτελεί έδρα της Περιφέρειας Ανατολικής Μακεδονίας και Θράκης.
YouTuber
Σύμφωνα με πολλές μελέτες, οι YouTubers έχουν γίνει μια σημαντική πηγή πληροφόρησης και ψυχαγωγίας για τις νέες γενιές. Οι YouTubers περιγράφονται συχνά ως μικροδιασημότητες.
Ιστορία
Η διαδικτυακή ιστοσελίδα " " ενεργοποιήθηκε στις 14 Φεβρουαρίου 2005 από τον Τσαντ Χάρλεϊ, τον Στιβ Τσεν και τον Τζαουέντ Καρίμ, όταν εργαζόντουσαν για την PayPal. Το πρώτο κανάλι του YouTube, "Jawed" (στα Ελληνικά Τζαουέντ) δημιουργήθηκε στις 23 Απριλίου 2005 από τον συνιδρυτή του YouTube με το ίδιο όνομα. Έβαλε το πρώτο βίντεο του YouTube, ένα σύντομο κλιπ βίντεο με τίτλο Εγώ στον ζωολογικό κήπο, την ίδια μέρα.
Περιφερειακή Ενότητα Ροδόπης
Διοικητική διαίρεση
Ο Νομός Ροδόπης, από το 2011 και με την εφαρμογή του Προγράμματος «Καλλικράτης», αποτελεί την Περιφερειακή Ενότητα Ροδόπης (με έδρα την Κομοτηνή) της Περιφέρειας Ανατολικής Μακεδονίας και Θράκης. Με τη συνένωση και συγχώνευση των Δήμων από 9 σε 4 όπως προέβλεπε το Πρόγραμμα, οι νέοι δήμοι που προέκυψαν είναι οι:
YouTuber
Ιστορία
Το 2007, το YouTube ξεκίνησε το "Πρόγραμμα συνεργατών" του, ένα διακανονισμό κοινής χρήσης εσόδων που επέτρεψε στους YouTubers να κερδίσουν χρήματα από τα βίντεο που ανέβασαν στο YouTube.
Μέχρι τον Οκτώβριο του 2015, υπήρχαν περισσότερα από 17.000 κανάλια YouTube με περισσότερους από 100.000 συνδρομητές και περίπου 1.500 με περισσότερα από ένα εκατομμύριο.
Περιφερειακή Ενότητα Ροδόπης
Ιστορικό
Με την ενσωμάτωση της Δυτικής Θράκης στην Ελλάδα (1920), εκκρεμούσε και το ζήτημα της διοικητικής της αφομοίωσης. Τελικά, με νομοθετικό διάταγμα της 21ης Νοεμβρίου 1923 η Δυτική Θράκη χωρίστηκε σε δύο νομούς, Ροδόπης και Έβρου, με τον πρώτο να περιλαμβάνει και την επικράτεια του μεταγενέστερου ν. Ξάνθης.
YouTuber
Εμπορική επιτυχία
Η επιτυχία των YouTube βίντεο έχει κάνει τους YouTubers στόχο των εταιρικών χορηγών, που πληρώνουν για να συμπεριληφθούν σε αυτά. Το 2015, το επιχειρησιακό περιοδικό Forbes ανέφερε ότι ο Φίλιξ Σέλμπεργκ, γνωστός στο YouTube ως PewDiePie, είχε κερδίσει περίπου 12 εκατομμύρια δολάρια μόνο το 2014, κάτι περισσότερο από κάποιους δημοφιλείς ηθοποιούς όπως η Κάμερον Ντίαζ ή η Γκουίνεθ Πάλτροου.
Ντάμιαν Κούλιγκ
Ο Ντάμιαν Κούλιγκ (Damian Kulig, γενν. 23 Ιουνίου 1987) είναι Πολωνός επαγγελματίας καλαθοσφαιριστής, ο οποίος αγωνίζεται ως πάουερ φόργουορντ/σέντερ για την Τβάρντε Πιερνίκι Τόρουν.
Σταδιοδρομία σε συλλόγους
Στις 22 Μαρτίου 2012, ο Κουλιγκ αποχώρησε από την Μπάσκετ Πόζναν, για να υπογράψει με την Τούρουβ Ζγκοζέλετς μέχρι το τέλος της σεζόν 2011-12. Το Μάιο του 2012, ο σύλλογος επέκτεινε το συμβόλαιο του για ακόμη μία σεζόν.
Κατά τη σεζόν 2014-15, ο Κούλιγκ έπαιξε στην Ευρωλίγκα για πρώτη φορά στη σταδιοδρομία του. Σε 10 αγώνες, ηγήθηκε της ομάδας του σε πόντους (15,2), έχοντας επίσης 5,5 ριμπάουντ και 1,5 ασίστ ανά αγώνα. Ωστόσο, η Τούρουβ Ζγκοζέλετς αποκλείστηκε στην πρώτη φάση της διοργάνωσης, αφού τερμάτισε τελευταία στον Γ Όμιλο με ρεκόρ 1-9. Στις 29 Απριλίου 2015, ο Κούλιγκ κέρδισε το βραβείο του Πολυτιμότερου Πάικτη του Πρωταθλήματος Πολωνίας. Η Τούρουβ Ζγκοζέλετς τελείωσε τη σεζόν στη 2η θέση του Πρωταθλήματος, αφού έχασε με 4-2 στη σειρά των τελικών από τη Ζιελόνα Γκούρα.
Στις 11 Ιουνίου 2015 υπέγραψε συμβόλαιο με την τουρκική Τράμπζονσπορ.
Στις 8 Ιουλίου 2016, υπέγραψε με την Μπάνβιτ.
Το καλοκαίρι του 2019, εντάχθηκε στην πολωνική Τβάρντε Πιερνίκι Τόρουν.
Διεθνής σταδιοδρομία
Ο Κούλιγκ εκπροσώπησε την Πολωνία στο Ευρωμπάσκετ του 2015. Σε 6 αγώνες στη διοργάνωση, είχε κατά μέσο όρο 6,7 πόντους και 5,7 ριμπάουντ, με ποσοστό 45,2% από σουτ εντός πεδιάς.
Ήταν μέλος της Εθνικής Πολωνίας που συμμετείχε στο Παγκόσμιο Κύπελλο του 2019 στην Κίνα.
Εξωτερικοί σύνδεσμοι
Κατηγορία:Πολωνοί καλαθοσφαιριστές Κατηγορία:Πάουερ φόργουορντ Κατηγορία:Σέντερ Κατηγορία:Καλαθοσφαιριστές Εθνικής Πολωνίας Κατηγορία:Καλαθοσφαιριστές Ευρωμπάσκετ 2015 Κατηγορία:Καλαθοσφαιριστές Παγκοσμίου Κυπέλλου 2019 Κατηγορία:Καλαθοσφαιριστές Στάρογκαρντ Γκντάνσκι Κατηγορία:Καλαθοσφαιριστές πολωνικών συλλόγων Κατηγορία:Καλαθοσφαιριστές Τούρουφ Ζγκοζέλετς Κατηγορία:Καλαθοσφαιριστές Τράμπζονσπορ ΜΚ Κατηγορία:Καλαθοσφαιριστές τουρκικών συλλόγων Κατηγορία:Καλαθοσφαιριστές Μπαντιρμά Μ.Ι.Κ. Κατηγορία:Καλαθοσφαιριστές Τβάρντε Πιερνίκι Τόρουν Κατηγορία:Καλαθοσφαιριστές ΠΜΓ Μπάσκετ Πόζναν Κατηγορία:Καλαθοσφαιριστές Σταλ Όστρουφ Βιελκοπόλσκι
Γενικές εκλογές στο Νούναβουτ (2017)
Ήταν οι πέμπτες γενικές εκλογές από τότε που συστάθηκε το έδαφος το 1999, και οι πρώτες με τον νόμο περί καθορισμένης ημερομηνίας, μς βάση τον οποίο απαιτείται η διεξαγωγή εκλογών πριν περάσουν 4 χρόνια από τις προηγούμενες εκλογές.
Σε αντίθεση με τις άλλες ομοσπονδιακές ή επαρχιακές εκλογές στον Καναδά, οι εκλογές για την ανάδειξη των μελών της Νομοθετικής Συνέλευσης στη Νούναβουτ διεξάγονται χωρίς τη συμμετοχή κομμάτων. Όλοι οι υποψήφιοι είναι ανεξάρτητοι. Μετά τις εκλογές, στην πρώτη συνεδρίαση της Νομοθετικής Συνέλευσης, εκλέγονται ο πρωθυπουργός και το εκτελεστικό συμβούλιο.
Αποτελέσματα
Συνολικά οι μισοί από τους 22 βουλευτές της προηγούμενης βουλής πέτυχαν να επανεκλεγούν. Στις 17 Νοεμβρίου 2017 στην πρώτη του συνεδρίαση, το Φόρουμ εξέλεξε πρωθυπουργό (premier) τον Πολ Κουάσα. Το νέο εκτελεστικό συμβούλιο απαρτίζεται από τους Ντέιβιντ Άκιαγκοκ, Πατ Ανγκνάκακ, Τζίνι Έχαλοκ, Ντέιβιντ Τζόνασι, Λόρνε Κούσουγκακ, Τζόε Σαβικάταακ και Ελίζαπε Σεουτιάπικ.
Παραπομπές
Νουναβουτ 2017 Κατηγορία:Νούναβουτ
Αμαντού Μπα
Ο Αμαντού Μπα (Amadou Ba, γεννημένος στις 17 Μαΐου 1961) είναι Σενεγαλέζος πολιτικός. Διορίστηκε πρωθυπουργός της Σενεγάλης στις 17 Σεπτεμβρίου 2022. Διετέλεσε υπουργός Εξωτερικών της Σενεγάλης από το 2019 έως το 2020 και υπουργός Οικονομικών και Οικονομίας την περίοδο 2013-2019.
Ο Μπα αναφέρθηκε ως ένας από τους 100 κορυφαίους Αφρικανούς με τη μεγαλύτερη επιρροή από το περιοδικό New African τα έτη 2011, 2012 και 2013
Καριέρα
Ο Μπα ήταν ασκούμενος επιθεωρητής στο Ντιουρμπέλ το 1989, στη συνέχεια Επικεφαλής Επιθεωρητής του πρώτου τμήματος φόρου προστιθέμενης αξίας στη Γενική Διεύθυνση Φόρων και Περιουσίας (DGID) στο Ντακάρ. Το 1991 μετεκπαιδεύτηκε στο Διεθνές Ινστιτούτο Δημόσιας Διοίκησης (Institut international d'administration publique) στο Παρίσι και στη Βαλτιμόρη.
Από το 1990 έως το 1992, ο Μπα ήταν Επικεφαλής Επιθεωρητής για το Dakar-Plateau, στη συνέχεια κατείχε τη θέση του Επιτρόπου Ελέγχου Ασφαλίσεων στη Διεύθυνση Ασφαλίσεων μέχρι το 1994, και στη συνέχεια του Επιθεωρητή Επαλήθευσης στη Διεύθυνση Επαλήθευσης και Δημοσιονομικών Ερευνών.
Έπειτα από περισσότερη εκπαίδευση το 2001 στην σχολή École nationale des impôts στο Κλερμόν-Φεράν, ο Μπα έγινε επικεφαλής του Κέντρου Μεγάλων Επιχειρήσεων στη Διεύθυνση Φόρων το 2002. Το 2004 διετέλεσε διευθυντής Φορολογίας για ένα χρόνο. Τον Νοέμβριο του ίδιου έτους διορίστηκε γενικός διευθυντής Φόρων και Κτηματολογίου. Κατά τη διάρκεια της θητείας του, ένας νέος φορολογικός γενικός κώδικας Code général des impôts ξεκίνησε, ο οποίος τέθηκε σε ισχύ τον Ιανουάριο του 2013.
Παράλληλα με αυτούς τους ρόλους, ο Μπα δίδαξε στο ENAM στο τμήμα φορολογίας και περιουσίας από το 1992 και στο COFEB/BCEAO από το 1995 έως το 2000. [
Όταν η Αμινατά Τουρέ έγινε πρωθυπουργός στις 2 Σεπτεμβρίου 2013, ο Μπα διορίστηκε υπουργός Οικονομικών και Οικονομίας, αντικαθιστώντας τον Αμαντού Κανέ. Διατήρησε αυτή τη θέση όταν ο Μοχάμεντ Ντιόν ανέλαβε την πρωθυπουργία το 2014.
Προσωπική ζωή
Ο Μπα είναι παντρεμένος και έχει τρία παιδιά.
Εξωτερικοί σύνδεσμοι
Μπα Αμαντου Μπα Αμαντου
Απολλωνία Σίφνου
Η Απολλωνία είναι παραδοσιακός οικισμός της Σίφνου και πρωτεύουσα του νησιού. Το όνομά της το πήρε από τον θεό Απόλλωνα. Σύμφωνα με τα αποτελέσματα της απογραφής του 2011 έχει 869 κατοίκους και είναι ο μεγαλύτερος οικισμός του νησιού. Αποκαλείται επίσης και Σταυρί.
Γενικά και ιστορικά στοιχεία
Η Απολλωνία βρίσκεται πάνω σε τρεις λόφους στο κέντρο της Σίφνου και χαρακτηρίζεται από την παραδοσιακή κυκλαδίτικη αρχιτεκτονική. Από το 1833 ως το 1836 αποτέλεσε πρωτεύουσα του δήμου Απολλωνίας ενώ στη συνέχεια ήταν πρωτεύουσα του δήμου Σιφνίων που προέκυψε από τη συνένωση των δύο δήμων του νησιού (Απολλωνίας και Αρτεμώνα - Κάστρου). Από το 1912 ως το 1997 διετέλεσε έδρα κοινότητας της επαρχίας Μήλου ενώ μετά τις αλλαγές του σχεδίου Καποδίστριας αναδείχτηκε πρωτεύουσα του δήμου Σίφνου. Στην Απολλωνία γεννήθηκαν ο σατιρικός ποιητής και δημοσιογράφος Κλεάνθης Τριαντάφυλλος (προτομή του οποίου βρίσκεται στην πλατεία Ραμπαγά ) και ο Οικουμενικός Πατριάρχης Γρηγόριος Ζ΄.
Πολιτισμός - Αξιοθέατα
Στην Πλατεία Ηρώου στεγάζεται το λαογραφικό μουσείο του νησιού, ενώ στον οικισμό εδρεύει το Φιλανθρωπικό Ίδρυμα Στυλιανού Πρόκου - Η Αγία Αικατερίνη, οι εγκαταστάσεις του οποίου χρησιμεύουν και ως χώρος πολιτιστικών και λοιπών εκδηλώσεων. Στην Απολλωνία υπάρχουν αρκετές εκκλησίες από τις οποίες ξεχωρίζουν η Παναγία η Ουρανοφόρα ή Γερανιοφόρα, οι ναοί του Σταυρού και του Αγίου Σώζοντα καθώς και η μονή του Θεολόγου του Μουγκού.
Παραπομπές
Κατηγορία:Χωριά της Σίφνου
Σταρ Τρεκ: Η Σειρά Κινουμένων Σχεδίων
Σταρ Τρεκ: Η Σειρά Κινουμένων Σχεδίων (αγγλικά:Star Trek: The Animated Series ) είναι μια αμερικανική τηλεοπτική σειρά κινουμένων σχεδίων, είδους επιστημονικής φαντασίας που δημιουργήθηκε από τον Τζιν Ροντένμπερρι. Αρχικά προβλήθηκε από τις 8 Σεπτεμβρίου 1973 έως τις 12 Οκτωβρίου 1974 στο NBC και αποτελείται απο 22 επεισόδια και χωρίζεται σε δύο κύκλους. Είναι η δεύτερη σειρά στο franchise του Star Trek καθώς και η πρώτη συνέχεια της Αρχικής Σειράς. Διαδραματίζεται στον 23ο αιώνα, όπου η Γη ανήκει σε μια Ομοσπονδία Πλανητών, και ακολουθεί τις περιπέτειες ενός αστρόπλοιου, του USS Enterprise, στην εξερεύνηση του Γαλαξία.
Μετά τον τερματισμό της Αρχικής σειράς το 1969, η σειρά κατέληξε να γίνει δημοφιλής στο syndication και δημιούργησε σημαντικό ενθουσιασμό από φαν. Αυτό οδήγησε στην απόφαση του Τζιν Ροντένμπερρι να συνεχίσει την ιστορία σε μορφή κινουμένων σχεδίων. Οι περισσότεροι απο τους πρωταγωνιστές της αρχικής σειράς επέστρεψαν για να δανείσουν τις φωνές τους στους χαρακτήρες που είχαν υποδυθεί στην Αρχική Σειρά. Οι σεναριογράφοι Ντείβιντ Γκέρολντ και Ντ. Κ. Φοντάνα χαρακτήρισαν την συγκεκριμένη σειρά ως τον τέταρτο κύκλο της αρχικής σειράς. Οι περιπέτειες των χαρακτήρων συνεχίστηκαν σε κινηματογραφική μορφή, με πρώτη το Star Trek: Η ταινία του 1979.
Η συγκεκριμένη σειρά έλαβε κυρίως θετικά σχόλια, και κέρδισε ένα βραβείο Emmy, και είναι η πρώτη τηλεοπτική σειρά Σταρ Τρεκ που κέρδισε βραβείο Emmy.
Εξωτερικοί σύνδεσμοι
Κατηγορία:Αμερικανικές τηλεοπτικές σειρές Κατηγορία:Τηλεοπτικές σειρές επιστημονικής φαντασίας Κατηγορία:Τηλεοπτικές σειρές κινουμένων σχεδίων Κατηγορία:Τηλεοπτικές σειρές επιστημονικής φαντασίας κινουμένων σχεδίων Κατηγορία:Τηλεοπτικές σειρές του NBC Κατηγορία:Σταρ Τρεκ Σταρ Τρεκ
Εθνικό Απελευθερωτικό Μέτωπο
Το Εθνικό Απελευθερωτικό Μέτωπο (ΕΑΜ) ήταν αντιστασιακή οργάνωση που έδρασε στην Ελλάδα κυρίως την περίοδο της κατοχής. Αποτέλεσε τη μαζικότερη αντιστασιακή οργάνωση επί κατοχής αλλά και την μαζικότερη πολιτική οργάνωση στην σύγχρονη Ελλάδα.
Ιδρύθηκε στις 27 Σεπτεμβρίου του 1941 από τους Λευτέρη Αποστόλου (ΚΚΕ), Χρήστο Χωμενίδη (ΣΚΕ), Απόστολο Βογιατζή (Αγροτικό Κόμμα) και Ηλία Τσιριμώκο (ΕΛΔ).
Τον Φεβρουάριο του 1942 ιδρύθηκε το ένοπλο σκέλος του, ο Ελληνικός Λαϊκός Απελευθερωτικός Στρατός (ΕΛΑΣ), με στόχο την διεξαγωγή ανταρτοπόλεμου ενάντια στις δυνάμεις κατοχής. Η δράση του οδήγησε στην απελευθέρωση ορισμένων ορεινών περιοχών που ονομάστηκαν Ελεύθερη Ελλάδα. Τη διοίκηση τους ανέλαβε η Πολιτική Επιτροπή Εθνικής Απελευθέρωσης, της οποίας τα μέλη τον Σεπτέμβριο του 1944 συγχωνεύτηκαν στην εξόριστη κυβέρνηση Εθνικής Ενότητας του Καΐρου.
Τον Φεβρουάριο του 1943 ιδρύθηκε η Ενιαία Πανελλαδική Οργάνωση Νέων, που αποτελούσε την πτέρυγα νεολαίας του ΕΑΜ. Το φθινόπωρο του 1944 ο ΕΛΑΣ αποτελούσε τη μαζικότερη αντάρτικη οργάνωση της κατεχόμενης Ελλάδας, αριθμώντας περίπου 50.000 ενόπλους.
Τον Δεκέμβριο του 1944 οι υπουργοί του ΕΑΜ ήρθαν σε σφοδρή ρήξη με τους υπόλοιπους υπουργούς της Κυβέρνησης λόγω έντονων διαφωνιών σε ποικίλα θέματα, όπως η τιμωρία των δοσίλογων και ο αφοπλισμός των αντάρτικων στρατών, γεγονός που οδήγησε στην παραίτηση τους στις 2 Δεκεμβρίου. Στις 3 Δεκεμβρίου έλαβε χώρα φιλο-ΕΑΜικό συλλαλητήριο το οποίο κατεστάλη βίαια. Το γεγονός αυτό οδήγησε σε ένοπλη σύγκρουση μεταξύ του ΕΛΑΣ και βρετανικών και κυβερνητικών δυνάμεων, γνωστή ως Δεκεμβριανά.
Μετά την ήττα του ΕΛΑΣ στα Δεκεμβριανά, υπεγράφη τον Φεβρουάριο του 1945 η Συμφωνία της Βάρκιζας μεταξύ των αντιμαχόμενων πλευρών, την οποία ακολούθησε ο αφοπλισμός του ΕΛΑΣ. Ύστερα έλαβε χώρα μαζική βία εναντίων αριστερών, και εν γένει αντιμοναρχικών, από τα σώματα ασφαλείας και παραστρατιωτικές οργανώσεις, όπως η οργάνωση Χ, γεγονότα που ονομάστηκαν Λευκή Τρομοκρατία.
Στα πλαίσια του μετεμφυλιακού κράτους, το ΕΑΜ δαιμονοποιήθηκε και παρουσιαζόταν ως αντεθνική οργάνωση με στόχο όχι την απελευθέρωση της Ελλάδας, αλλά τη μετατροπή της σε Λαϊκή Δημοκρατία και την ενσωμάτωση της στο ανατολικό μπλοκ. Ταυτόχρονα κατηγορούταν για την άσκηση τρομοκρατίας στην ύπαιθρο μέσω του ΕΛΑΣ, από το 1943 και μετά, άλλα και για συνεργασία με τις κατοχικές δυνάμεις με απώτερο σκοπό τον εδαφικό κατακερματισμό της χώρας.Τα μέλη των ΕΑΜικών οργανώσεων και φίλα προσκείμενοι πολίτες εξορίστηκαν και βίωσαν έντονη πολιτική καταστολή κατά την περίοδο 1945-1974.
Το ΕΑΜ αναγνωρίστηκε το 1982 ως αντιστασιακή οργάνωση από την πρώτη κυβέρνηση Ανδρέα Παπανδρέου, κίνηση που επικρίθηκε σφοδρά από βουλευτές της Νέας Δημοκρατίας.
Ιστορία
Από το 1929 και τον Ιδιώνυμο νόμο της κυβερνήσεως του Ελευθερίου Βενιζέλου, αλλά και κατά τη διάρκεια του καθεστώτος Μεταξά, το Κομμουνιστικό Κόμμα Ελλάδας τέθηκε εκτός νόμου και τα μέλη του διώκονταν. Η ιεραρχία και η οργάνωσή του υπέστησαν ισχυρά χτυπήματα από τις δυνάμεις ασφαλείας του Μεταξά και περισσότεροι από 2.000 κομμουνιστές φυλακίστηκαν ή εστάλησαν σε εξορία. Με τη Γερμανική εισβολή και κατοχή της χώρας τον Απρίλιο-Μάιο του 1941, αρκετές εκατοντάδες μέλη κατάφεραν να ξεφύγουν. Μετά τη γερμανική επίθεση κατά της Σοβιετικής Ένωσης στις 22 Ιουνίου, το πρόσφατα ανασυσταθέν Κομμουνιστικό Κόμμα βρέθηκε σταθερά στο στρατόπεδο κατά του Άξονα, μια γραμμή που επιβεβαιώθηκε από την 6η Ολομέλεια του Κόμματος κατά τις 1-3 Ιουλίου. Οι κομμουνιστές δεσμεύτηκαν για μια τακτική «λαϊκού μετώπου» και προσπάθησαν να συσπειρώσουν και άλλα κόμματα, τόσο από την αριστερά όσο και από το Κέντρο. Ωστόσο, οι προσπάθειες αποδείχθηκαν σε μεγάλο βαθμό άκαρπες. Στις 16 Ιουλίου, ωστόσο, δημιουργήθηκε το Εργατικό Εθνικό Απελευθερωτικό Μέτωπο (ΕΕΑΜ), το οποίο συγκέντρωσε τις εργατικές συνδικαλιστικές οργανώσεις της Ελλάδας.